
Dreta  y  esquerra  del  actor. 


Estrenada  en  el  «Teatro  Lírico»  la  nit  del  4  de 
Maig  de  1907 


ACTE  UNICH 


La  escena  representa  una  botiga  de  carboner,  en  un 
poble  proper  de  Barcelona. 

Porta  al  fons  que  dona  al  carrer,  y  porta  en  primer 
term  lateral  esquerra:  en  segon  terme,  bàscula  gran, 

A  la  dreta,  entre  parets  de  fusta  formant  departa- 
mems,  grans  rimas  de  carbó.  Cabassos  plens  de  carbó, 
carlonet  y  bolados  à  la  entrada,  com  d  mostra  y  en 
lloch  convenient. 

Detalls  propis  del  lloch. 

ESCENA  PRIMEEA 

/lsina,  partint  teyas  à  V  esquerra.  Miquel  à  la  dreta, 
db  un  tros  d' estora  penjat  à  tall  de  mantó  y  un  cabàs 
al  cap:  demunt  d' un  tamboret  té  sis  ó  set  exemplars 
de  comedias.  Xicot,  al  mitj  de  la  escena,  ah  tres  ca- 
bassos de  carbó. 

ALSINA 

Té:  tres  manats  de  teyas. 

XICOT 

IJn  per  cada  mitja  arroba,  oy? 

ALSINA 

Jnstà  la  fnsta.  Ja  veig  que  sabs  matemàticas.  Apa, 
carrega.  (Li  posa  'Is  tres  cabassos  al  cap.)  Ja  podràs? 

XICOT 

Prou:  qné  us  penseu  que  soch  de  sucre? 

ALSINA 

Aixís  m' agradas.  Ja  ets  ben  diferent  d' aquet  xim- 
plici,  ja. 

MIQUEL,  llegint j  declamant. 

«Apurar,  cielos,  pretendo, 
ya  que  me  tratais  así; 
íqué  delito  cometí 
contra  vosotros  naciendol 
Aunque  si  nací,  ya  entiendo...» 

ALSINA  í 

Jo  també  t'  entench,  noy,  també.  Tu  'i  que  busc^s 
es  fugir  de  fam  y  feyna:  vethoaquí. 

MIQUBL  I 

«Nace  el  bruto,  y  con  la  piel...>  j 

ALSINA 

Ep,  minyól  Ouidadito  ab  las  indirectas:  que  encare 
que  jo  no  tingui  lletra,  també  las  compenetro  las  inten- 
cións,  també. 

XICOT 

No  ya  per  nosaltres  aixó:  no  veyeu  que  s'  enseja 
la  comèdia! 

ALSINA 

Sí,  sí:  per  comedias  estém.  Ja  veuràs  si  sa  mare 
r  atrapa  disfressat  aixís.  (Al  Xicot)  Apala:  vés  y  torna 
aviat. 


XICOT 


Volando. 

(Se  'n  va  pel  fons,) 

MIQUEL,  declamant 
«Nace  el  pez  que  no  respira... > 

ALSINA 

Bla  peixos  no  respiran?,  beneytl  Desgraciat  del 
qui  's  descuida  de  respirar:  ja  està  ben  llest. 

(Toma  d  partir  teyas.) 

MIQUEL,  declamant 

«En  llegando  à  esta  ocasión, 
un  volcàn,  un  Etna  hecho 
quisiera  arrancar  del  pecho 
pedazos  del  corazón. 
^Qué  ley,  justícia  ó  razón 
negar  à  los  hombres  sabé 
privilegio  tan  suave, 
excepción  tan  principal^ 
que  DioB  ha  dado  à  un  cristal, 
à  un  pez,  à  un  bruto  y  à  un  ave?» 

ALSINA,  aixecantse 

Mira,  Miquel:  aixó  de  bruto  no  t^  ho  vuy  sentir  dir 
més,  perquè  renyiríam. 

MIQUEL 

Alsina,  no  sigueu  aixis.  Aixó  que  declamo  es  «La 
Vida  es  suefio.i> 

ALSINA 

La  vida  es  suefío...  La  vida  es  sueno.  Ja  te  la  treu* 
ría  jo  la  són  de  las  orellas  ab  una  vara  de  freixa. 

MIQUBL 

Alsina,  no  'm  compreneu  perquè  no  'm  podeu  com- 
pondre... Perquè  sou  massa...  alsina. 

ALSINA 

Adeu,  tu^  senyor  Set  ciencias. 

MIQUEL 

Ho  veyeu  com  no  es  aixó? 

ALSINA 

Jo  '1  que  veig  que  essent  com  ets  V  hereu  d*  un 
establiment  com  es  aquest,  tu  no  't  cuidas  més  que 
de  fer  comedias  y... 

MIQUEL 

En  el  món  tothom  té  una  tayela  ó  altra. 

ALSINA 

Una  cosa  son  taleyas  y  una  altre  cosa  son  ximple- 
rías. 

MIQUEL 

Digueu  millor  que  cada  hu  ha  nascut  per  una  cosa 
determinada.  A  vos,  vritat  que  us  agrada  ser  car- 
boner? 

ALSINA 

Si  que  m' agrada. 

MIQUEL 

Fins  el  nom  us  hi  escau.  Alsina. 

ALSINA 

Aixó  mateix:  carbó  de  sis  rals  l' arroba. 


—  11  — 


MIQUEL 

Donchs  à  mí  m'  agrada  ésser  actor:  el  teatro  'm 
tira. 

ALSINA 

Prou  que  ho  veig  que  't  tira...  et  tira  à  rodar.  Vaya 
!  una  yida  més  galdosa  la  dels  cómichs. 

MIQUEL 

Vos  tot  ho  veyéu  negre  com  el  carbó. 

(ALSINA 
Y  ixi,  en  cambi,  tot  ho  veus  daurat,  de  color  de 
^ayato, 

MIQUEL 

El  teatro  es  V  art  en  totas  sas  hermosas  manif es- 
tacións.  La  paraula  Art  es  gloriosa,  gran,  infinita. 

1^  ALSINA 

Tot  lo  que  vulguis.  No  hi  entench  jo  en  aquestas 
cosas:  pero  jo  '1  que  veig  es  que  Us  cómichs  ne  portan 
pochs  de  capellans  al  enterro. 

MIQUEL 

No  ho  compreneu,  no  ho  compreneu. 

ALSINA 

OhI  y  tu,  seguint  aixó  dels  dramas,  vaya  uns  ba- 
dalls que  faràs.  Al  menos,  ab  la  veu  que  tens  de  tenor, 
si  't  dediquessis  à  cantar  sarsuelas,  menos  mal. 

MIQUEL,  ah  despreci 
Sarsuelas  I  Género  chico,,. 

ALSINA 

Género  del  que  vulgas,  pero  la  qüestió  es  que  «La 
gatita  blanca...! 

MIQUEL 

Prou!  No  'n  parlóm  més. 

ALSINA 

Veuràs,  noy:  jo  en  vida  del  teu  pare,  que  al  cel  sia, 
vareig  entrar  de  mosso  aquí  à  la  casa,  y  tu  encare  no 
havías  vingut  al  món...  Porto  xexanta  calendaris  de- 
munt  meu,  lo  qual  que,  'm  sembla  que  tincb  dret  à 
dirte  que  ab  aixó  de  las  comedias  vas  per  molt  mal 
camí. 

MIQUEL 

Jo  respecto  las  vostras  advertencias,  fíllas  del  bon 
zel  que  us  guia,  pero... 

ALSINA 

Pero  aixó  de  llevarte  dematí,  no  t'agrada  gayre, 
oy?  No  fa  cómich  Uevarse  avants  de  mitj  dia,  veritat? 

MIQUEL 

No  vuy  contestarvos.  Deixeume  estudiar  el  paper. 

ALSINA 

Fes  lo  que  vulguis:  pero  jo  soch  amich  de  la  casa 
que  m  dona  1  pó,  y  la  meva  obligació  es  invertirte 
qne... 

MIQUEL,  declamant 
«Que  es  tu  voz  à  suspenderme, 
que  tu  rostro  à  enternecerme 
y  tu  súplica  à  obligarme  I 
Quión  eres?...> 

ALSINA 

Ja  t'  he  dit  que  jo  quan  vareig  entrar  à  la  casa,  y... 

MIQUEL 

T  calleu  ara,  si  us  plau. 

(Declamant) 
cQuién  eres,  que  aunque  yo  aquí 
tan  poco  del  mundo  sé, 
que  cuna  y  sepulcro  fué 
esta  cuna  para  mí; 
y  aunque  desde  que  nací, 
si  esto  es  nacer,  solo  advierto 
este  rústico  desierto 
donde  miserable  vivo 
siendo  un  esqueleto  vivo, 
siendo  un  animado  muerto.» 

ESCENA  II 

EU  mateixos  y  Xicot,  que  ha  escoltat  els  darrers  versos. 


XICOT 

Ma,  noy,  que  es  bonich  I  Aixó  es  d'  c Al  agua,  pa- 
tos»,  oy,  Miquel? 

MIQUEL 

No,  home:  no  diguis  disbarats.  Aixó  son  versos  de 
cLa  Vida  es  suefLo.» 

XICOT 

Ay,  ay!  Jo'm  creya  que  aixó  ho  deyan  després 
d' alló  que  cantan:  (Cantant) 

Mi  merido  no  se  banya 
y  per  esct  voy  al  march. 

Que  no  V  has  vista  tu  V  obra  mestra  del  inmortal 
Calderón? 

XICOT 

Vols  dir  la  segona  part  d'  en  Serrallonga?  Sí  que 
ia  vaig  veure  una  festa  à  la  tarde  à  Barcelona,  en  el 
treyato  dels  cacauhets,  y  que  'm  va  agradar  forsa. 

ALSINA 

Ey,  tu,  baylet:  déixat  de  comedias  y  de  cacauhets, 
y  pesa  mitja  arroba  de  carbonet  ab  bolados  per  la  Ois- 
ca  y  una  arroba  d'  aladern  pel  senyor  Notari. 

XICOT 

Oh,  y  que  aquet  dematí  s' ha  casat  el  senyor  Notari. 

ALSINA 

Donchs,  espavila't,  que  potser  hi  haurà  estrena 
avuy,  si  '1  serveixes  bé. 

XICOT 

Càl  Es  més  reganyós...  (Pesan  el  carbó.) 

MIQUEL,  declamant 

«...Ob,  cielosi 
Que  bien  haceis  en  quitarm*^ 
la  libertad,  porque  fuera 
contra  vosotros  gigante, 
que  para  quebrar  al  sol 
esos  vidriós  y  cristales, 
sobre  cimientos  de  piedra 
pusiera  montes  de  jaape.» 

ESCENA  III 
Els  mateixos  y  Tan  a,  que  vé  pel  fons» 

TANA 

Qué  dius,  noy,  que  vols  trencar  els  vidres!  D' ahont? 

MIQUEL 

No,  mare,  no:  es  que  m'  ensejo. 

TANA 

De  qué  t' ensejas? 

MIQUEL 

De  la  comèdia  que  tiuch  de  fer  diumenge  al  Gas- 
sino  de  Daít. 

TANA 

Quél  Tu  comedias?  Ja  te'n  guardaràs  com  d'es- 
caldarte!  No  vuy  que  ningú  de  casa  faesi  riure  à  la 
gent. 

MIQUEL 

No,  mare:  aquesta  comèdia  no  fa  riure;  al  contrari» 

TANA 

Bé,  siga  com  siga,  no  ho  vuy,  y  s'  ha  acabat. 

MIQUEL 

Pero,  mare... 

TANA 

Pero,  raves. 

ALSINA 

Aixó  es  lo  que  li  deya  jo,  ara  mateix. 

Quél  Raves? 

ALSINA 

No:  li  feya  avinent  qne  aixó  del  treyato.,. 

TANA 

Deixenlo  pera  mí  aquest  beneytó.  Ja  veuràs  com 
jo  1  pentino  sense  pinta. 

ALSINA 

( Noy,  no  'ns  emboliquém  nosaltres.  Aném  à  fer  la 
repartidora,  que  aquí  potser  també  la  faràn.) 

(Carrega  cada  hu  un  cabàs  de  carbó,) 

XICOT 

( Ay,  la  mare,  quin  bullit  I) 

ALSINA 

(Deixemlos  sols,  que  aquesta  es  una  escena  molt 
interessant.  Aném.) 

XICOT 

(Ay,  la  marel  Ay,  la  marel) 

(8e  'n  van.) 

ESCENA  IV 
Tana  y  Miquel,  que  ja  s' ha  tret  V  estora  y  el  cabàs. 

TANA 

Noy,  al  cap  som:  aixó  no  pot  seguir  de  cap  de  laa 
maneras.  Eespón,  net  y  clar:  ^tu  vols  ésser  carboner, 
sí  ó  nó? 

MIQUEL 

Mare,  jo  'm  sento  artista. 

TANA 

Qué  vol  dir  aixó  d'  artista? 

MIQUEL 

Artista  vol  dir  molt.  Jo  '1  que  vuy  ser  es  actor  dra- 
màticb. 

TANA 

A  mi  no  m'  hi  vinguia  ab  gramdticas.  Tot  aixó  son 
romansos  pera  fer  el  gandul. 

MIQUEL 

Mare,  no  'm  comprenéu. 

TANA 

Veyàm,  esplícat  més  clar. 

MIQUEL 

Jo  no  hi  puch  f er  més.  Una  veu  interior  me  crida 
ArtI,  y  del  Art  no  puch  divorciarme,  per  més  que 
fassi:  Art  y  sempre  Art.  Enteneu  ara  ? 

TANA 

Jo,  ab  aixó  del  art,  no  conech  més  art  que  V  art 
que  belluga,  el  del  peixater. 

MIQUEL 

No,  mare,  no:  el  meu  art  es  el  del  teatro. 

TANA 

Mala  menja,  noy,  mala  menja. 

MIQUEL 

Es  la  meva  passió ! 

TANA 

La  passió  y  mort:  ara  has  parlat  bé. 

MIQUEL 

No  ho  cregueu:  es  V  aplauso,  la  glòria,  la  inmorta- 
iitat.  (Ab  entussiasme,) 

TANA 

Tot  plegat  ho  pots  embolicar  ab  una  fulla  de  col. 

MIQUEL 

Jo  faré  que  '1  meu  nom,  qu'  es  el  vostre,  figuri  en 
la  historia. 

TANA 

No,  no:  jo  no  vuy  figurar  en  cap  historia:  ja  'n 
tinch  prou  ab  la  carbonería 

MIQUEL 

La  carbonería  1  Vaya  un  porvenir  més  negre. 

TANA 

Tant  negre  com  vulguis,  pero  aixó  es  lo  que  'ns 
dona  pà  blanch. 

MIQUEL 

També  se  '1  guanya  '1  pà  l' actor,  y  ensucrat  ab  glò- 
ria que  se  '1  guanya.  El  nostre  nom,  que  ara  sols  figura 
manuscrit  en  els  recibos  de  la  contribució  industrial, 
prompte  '1  podreu  veurà  imprès  en  lletras  grossas  en 
las  portas  dels  principals  teatros  y  en  las  coiumnas 
de  tots  els  diaris  d' Espanya.  Y  *m  publicaràn  el  re- 

trato.  Y  's  vendràn  postals  dels  personatges  de  las 
comedias  que  estreni.  Y  f  ns  me  compraré  un  auto- 
móvil  pera  anar  à  ensajar,  y... 

TANA 

Y  à  mí  no  me  'n  donares  pas  entenent.  Qae  no 
has  vist  la  fí  de  totas  las  companyías  que  han  vingut 
al  poble?  Ves  al  hostal  y  te  'n  donaràn  informes. 

MIQUEL 

No  confongueu:  una  cosa  son  actors  y  un'  altra 
cosa  son...  bandidos. 

TANA 

Bé,  sí:  de  tot  hi  ha  en  aquest  món.  Pero,  mira, 
ara  mateix,  la  companyia  de  sarsuela  que  tenim  al 
poble,  'm  sembla  que  la  balla  molt  magre,  y  aixó  que 
bé  fa  prou  bombo. 

MIQUEL 

Es  que  jo  no  vuy  ser  d'  aquest  género.  Jo  sento 
r  art  pur,  el  verdader  teatro:  el  drama,  la  tragèdia... 

TANA 

Pitjor  que  pitjor,  encare.  No  veus  que  de  tragedias 
ningú  'n  vol  veure!  Ja  'n  tenen  prou  ab  las  que  pas- 
san  à  casa  seva. 

MIQUEL 

No  es  aixó,  mare,  no  es  aixó. 

TANA 

Bé,  vaja:  siga  '1  que  siga,  he  dit  que  nó  y  nó...  y 
no  serà.  Y  ara  mateix,  totas  aquestas  comediotas  que 
sempre  compras,  veuràs  com  van  al  foch  d'  una  gra- 
pada.  (Va  pera  agafarlas.) 


—  20  — 


,  MIQUEL 

No  ho  feu,  bí  no  voleu  que  jo  també  m'  hi  tiri  al 
focb.  (Aturantla.) 

TANA 

Tu  seràs  la  meva  perdició  I 

MIQUEL 

Jo  seré  la  vostra^  glòria. 

TANA 

Ab  aquesta  glòria  y  cinch  cèntims  te  donaràn  un 
llonguet. 

MIQUEL 

Oh,  fatalitat  I  No  soch  comprés,  no  soch  comprés. 

TANA 

Dali  que  dali.  Sempre  surts  ab  la  mateixa. 

MIQUEL 

Es  que  nó,  que  no  soch  comprés. 

TANA 

Mira,  noy:  jo  '1  que  çomprench  es  que  necessitém 
una  pesseta  com  el  primer,  y  que  tu  ab  totas  las  tevas 
ideyas  gramàticaSj  no  't  cuidas  de  fer  res  de  bó. 

MIQUEL 

Sempre  1  vil  metall. 

TANA 

Que  Us  días  de  festa  't  diverteixis,  que  siguis  socio 
del  coro  El  Moniato  humoristichj  com  avans  erats,  res 
hi  tinch  que  dir,  al  contrari,  fins  m'  agradava  anar  à 

sentirte  cantar  coblas  satíricas.  Y  que  tothom  t' ala- 
bava la  veu  de  tenor  que  tens.  Pero  aixó  de  fer  de 
cómich  de  drama,  no  ho  vuy,  nó  y  nó.  Ay,  ay  I  A  casa 
no  n'  hi  ha  hagut  may  cap  de  comediant.  El  teu  pare, 
que  al  cel  siga,  sempre  ho  deya  que  aixó  del  treyato 
era  una  poca  solta:  en  cambi  ell,  pera  tocar  1'  acor- 
deón,  no  hi  havia  en  tot  el  poble  qui  li  passés  la  mà 
per  la  cara. 

MIQUEL 

Ahont  surtiu  ara  ab  ï  acordeón ! 

TANA 

Vuy  dir  ab  aixó,  que  considero  y  admeto  que  tots 
els  homes  tinguin  una  afició  ó  altra:  pero  aixó  del 
treyato  es  una  mala  cosa:  ja  ho  he  dit. 

MIQUEL 

Donchs  jo  no  me  'n  puch  estar,  mare. 

TANA 

Donchs  jo  't  plantaré  una  tunda,  fill. 

MIQUEL 

Mare,  no  m'  ho  diguéu  aixó.  Soch  m^asa  gran 
perquè  'm  peguéu. 

TANA 


Ja  ho  veurém  si  ets  gran  ó  petit. 
(Agafa  una  escombra  y  empaytantlo  topa  ab  els  que 
entran,) 

ESCENA  V 

DitSj  Senyoe  Camàndulas,  que  parla  àb  tonillo  va- 
lencià, y  SimpItich. 

SKNYOE  CAMInDULAS 

Guarda  Deu.  Chél  Que  es  assól 

simpItich 
Sembla  que  fan  gimnàstica. 

TANA,  aturantse 
Ay,  dissimulin.  Qué  se  'Is  hi  ofereix  ? 

SENYOE  CAMInDULAS 

No  habita  aasí  un  jove  anomenat  Miquel? 

TANA 

Miríssel:  aquí  '1  té. 

SENYOE  CAMÀNDULAS 

Bravo!  Vostó  es  la  sua  senyora  ó  la  sua  germana? 

TANA 

Y  ara,  qué  diui  Soch  la  seva  mare. 

SENYOE  CAmInDULAS 

Per  molts  anys. 

TANA 

Per  no  gayres,  perquè  aquest  xicot  me  matarà  à 
disgustos. 

SENYOE  CAmInDULAS 

Dispensi  la  meua  equivocació,  pero  com  veig  à 
vostè  tant  jove  y  tant  guapetona... 

SIMPÀTICH 

(Ja  comensa  à  desplegar  la  decoració  de  las  ala 
bansas.) 

TANA 

Tinch  cinquanta  anys. 

SENYOB  CAMÀNDULAS 

Pos  crega  que  n'  aparenta  molts  menos. 

TANA 

Favor  que  vostè  vol  ferme:  pero  per  aixó  no  me  'Is 
treurà  de  sobre. 

SENYOE  CAMÀNDULAS 

Assó  es  veritat.  Pero,  aném  al  grà.  Yosté  no  'm 
coneix? 

TANA 

No  tinch  aquest  gust... 

SENYOR  CAMÀNDULAS 

Donchs,  bueno.  Jo  soch  el  popular  senyor  Camàn- 
dulas,  empressari  de  la  gran  companyia  de  sarsuela 
que  actúa  en  gran  èxit  en  el  teatro  de  esta  gran  y 
hermosa  població,  y  volguent  donar  à  conèixer  la 
gran  obra  cBohemiosi»,  y  desitjant  à  la  vegada  de  que 
r  espectacle  sia  una  gran  y  verdadera  solemnitat  ar- 
tística, de  la  qual  se  'n  guardi  sempre  més  un  gran 
y  gloriós  recort;  al  sapiguer  que  esta  població  conta 
con  un  fill  gran  que  posseheix  una  gran  veu  de  tenor, 
una  veu  talment  de  rossinyol;  m'  he  cregut  en  el  de- 
ver  de  venir  à  oferirli  el  gran  paper  de  Rodolfo  en 
dita  gran  obra  «Bohemios»,  pera  mellor  explendor  y 
complacencia  de  tot  el  públich,  que  espera  poguer 

aplaudir  frenéticament  al  actor  insigne  que  tants  llo- 
rers recuUirà  ab  sa  gran  y  maravellosa  veu  que  ja  me 
sembla  oir  en  el  gran  palco  escénich  de  esta  honrada, 
pròspera  y  gran  població.  He  dicho. 

SIMPÀTICH 

(Això  sí:  pera  fer  discursos  en  gran^  se  pinta  sol.) 

TANA 

Que  bé  parla I  (Pausa.)  Vol  creure  que  no  l'he 
entès  de  res  ? 

SBNYOE  CAMÍ.NDULAS 

Senzillament:  que  venim  à  buscar  al  seu  fill,  pera 
que  debute  en  el  teatro. 

TANA 

Ah,  aixó  del  treyato  prou  ^que  li  agrada,  massa 
d*  aixó  plora  la  criatura. 

MIQUEL 

No,  mare,  no:  no  ho  creguéu.  No  es  pas  aquest 
el  teatro  que  jo  ambiciono. 

SENYOE  CAMInDULAS 

(Entrém  als  oferiments.)  Ah,  es  que  dech  adver- 
tirte  que  no  vull  que  treballis  de  baes,  perquè  una 
volta  tingues  repertori,  jo  't  faré  ajustar  en  tots  els 
teatros  d' Espanya,  guanyant  un  expléndit  sueldo^  pera 
mantindré  à  tota  la  teua  f  amilia. 

MIQUEL 

Agraheixo  vostra  bona  voluntat,  pero  jo  sols  culti- 
vo el  gónero  dramàtich  y... 

SENYOE  CAMÀNDULAS 

Millor  que  millor,  chó.  Un  artista  dramàtich  ab 

bona  ven,  al  dedicarse  à  la  sarsuela,  que  es  lo  que 
àvuy  dona  diners,  té  V  óxit  segur.  Que  més  volguera 
jo  que  artistas  de  corazón,  pera  formar  una  bona  com- 
panyia I  Jo,  si  el  teu  debut  resulta  com  espero,  la  ma- 
teixa vesprà  te  donaré  una  eecritura  en  blanch  pera 
que  la  firmes  y  tu  t'  hi  poses  el  sou  que  vullgas. 

MIQUEL 

Gracias:  no  mereixo  tant.  Eepeteixo  que  1'  art  que 
m*  oferiu  no  es  pas  el  meu  art. 

SENYOR  CAMÀNDULAS 

Deixa't  d' art  y  de  zarandajas.  La  qüestió  son  pe- 
rretas,  veritat,  mestressa? 

TANA 

Jo...  Si  el  noy  que  s'  hi  ha  de  guanyar  la  vida... 

SENYOR  CAMÀNDUM.S 

Ab  la  sua  veu  de  tenor,  este  xich  té  las  portas 
del  pórvenir  completament  obertas. 

simpItich 

(Ves  que  no  s'  hi  clogui  els  dits  en  aquestas  por- 
tas.) 

MIQUEL 

Es  inútil  tot  lo  que  'm  diguéu.  Jo  no  'm  vendré 
may  V  art  à  tant  la  lliura. 

SENYOR  CAMÀNDULAS 

Donchs  may  seràs  res,  y  dispensa  la  franquesa  ab 
que  't  parlo,  pero,  coneixedor  com  soch  del  púbiich, 
puch  assegurarte  que...  avuy  per  avuy,  dona  més  una 
matchicha  mal  ballada  que...  la  mateixa  «Vida  es  aue- 
no»  feta  per  eminencias. 


MIQUEL 

Oabalment  es  V  obra  que  estich  estudiant. 


SBNYOB  CAMÀNDULAS 

Donchs,  si  vols  seguir  el  teatro,  desperta  del  teu 
suefío  y  vínaten  ab  mí  à  fer  per  la  vida.  Parlo  bé, 
mestressa? 

TANA 

Qué  vol  que  li  digui  jo?  Ell  té  la  ceba  del  treyato, 
y  si  aquesta  ceba  no  se  li  pot  arrencar,  mal  per  mal, 
es  preferible  lo  que  diu  vostó,  guanyarhi  diners. 

SENYOR  CAMÀNDULAS 

Assó  mateix.  Ja  ho  veus.  Fins  la  teva  mare  pensa 
com  jo. 

simtItich 
(Me  sembla  que  no  li  dareu  pas  entenent.) 

SBNYOE  CAmInDULAS 

No  sías  tonto.  Jo  avants  també  feya  com  tú:  tam- 
bé 'n  soch  jo  d'  actor  dramàtich.  Si  tu  'm  veres  fer  el 
«Juan  José>  y  «El  Gran  Galeoto»,  quedarias  espel- 
mat,  y  no  m'  alabo:  las  ovacións  que  jo  hi  he  conquis- 
tat! Y  «La  Pasionaria?>  En  aquell  Marcial  no  hi  ha 
qui  'm  fique  mó  al  matchete.  Quan  jo  die  alló  de: 

«...Por  eso 
las  saqué  por  duplicado.> 

el  teatro  pareixia  una  traca  d'  aplaudiments,  ché. 
Pero  els  temps  han  passat.  Avuy  dia  els  públichs  no 
estàn  per  estàs  cosas,  y  V  artista,  qué  ha  de  fer  pera 
guanyarse  Us  garbansosfj  darli  gust;  pues  ell  es  el  que 
paga,  compréns  tu? 

MIQUEL 

cEl  teatro  es  el  espejo  de  las  buenas  costumbres.» 

SENYOE  CAMÍNDULAS 

Sí:  pero  las  costumbres  han  variat  y  per  assó  el 
públich  vol...  varietes.  Es  precís  seguir  la  corrent. 

MIQUEL 

Donchs,  deixemho  corre  y  esperóm,  esperém  que 
vingui  la  vindicació. 

SENYOE  CAMInDULAS 

M'  apareix  que  n'  hi  ha  per  molt  rato.  (Este  xich 
me  convé,  pero  està  molt  durillo  de»  pelar.) 

simpItich 
(Lo  qu*  es  é  n'  aquest,  no  1'  atrapas.) 

SENYOE  CAMInDULAS 

En  fí,  qué  determinas?  Desprecías  el  porvenir  que 
vinch  à  oferirte? 

MIQUEL 

Ja  ho  he  dit. 

SENYOE  CAmInDULAS 

Mira  que  assó  dels  dramas  es  cosa  molt  trista.  La 
sarsuela  es  un  guisado  que  ella  mateixa  ja  ^s  porta  la , 
salsa  de  V  alegria.  (Apart  d  Miquel,)  Hi  ha  cada  xica 
del  coro  que  dona  el  opio:  tu  veràs  quantas  conquistas 
podràs  fer.)  Anima't,  ché,  animat. 

MIQUEL 

Es  inútil  tot  lo  que  'm  diguéu. 

SENYOE  CAMÍNDULAS 

(Acudim  al  golpe  supremo.)  Pensat^hi  bé:  consul- 
taho  ab  la  teva  mare,  y  d'  aquí  una  estoneta  tornaré 
con  una  personita  à  rebre  la  teva  determinació.  (Ajpart 
à  Simpdtich,)  Tu  queda't  aquí,  procurant  guanyarte  la 
seua  simpatia.  (Alt.)  Prompte  estaré  de  volta.  Hasta 
luego,  caballers. 

(Se  'n  va  saludant  à  tots.) 


ESCENA  VI 

Tana,  Miquel,  Simpàtich,  Alsina  y  Xicot.  Aquests 
dos  últims  fa  estona  que  estan  en  escena  escoltant 

tana 

Noy,  ara  sí  que  ja  he  perdut  V  oremus.  Vols  ser 
comediant,  venen  à  contractarte  y  no  ho  aceptas  I  No 
ho  entench,  vaja,  no  ho  entench. 

MIQUEL 

Aixó  es  lo  que  sento,  que  no  ho  entengueu,  mare. 

TANA 

Jo,  ni  gota.  Y  vos,  Alsina,  que  ho  entenéu  ? 

ALSINA 

Jo,  que  voleu  que  us  digui,  mestressa...  El  xicot  té 
afassió  al  trayato,  @í:  pero,  à  la  menta,  tot  lo  que 
aquell  senyor  ha  vingut  à  oferirli  no  es  pas  lo  que  ell 
vol...  No  es  aixó,  noy? 

MIQUEL 

Aixó  mateix:  vos  ho  haveu  encertat,  Alsina. 

TANA 

Donchs  que  es  lo  que  vols  tu,  digas. 

^  MIQUEL 

Jo  vuy  r  art  per  V  art. 

} 

TANA 

Tornem'hi:  sempre  '1  mateix.  (A  Simpdtich.)  Y 
vostè,  qué  hi  diu  à  tot  aixó,  ja  que  veig  que  també  es 
de  la  colla? 

SIMPÀTICH  * 

t 

Efectivament,  senyora:  jo  també  soch  de  la  colla... 
de  la  colla  que  n'  hi  ha  més.  A  mí  també  V  afició  va 
durme  al  teatro,  y  un  cop  dins,  las  circunstancias 
m'  han  fet  tocar  totas  las  teclas  del  orga  Teatral, 
Desde  primer  actor  à  segón  apunte,  he  fet  de  tot, 
y  avuy  soch  tenor  cómich,  com  podria  ser  conductor 
del  tranvía;  pera  mí  tot  es  igual. 

TANA 

Aixó  vol  dir  que  la  carrera  de  cómich  no  es  pas 
[  bon  camí,  eh? 

SIMPÀTICH 

Aixó  vol  dir  que  'Is  artistas  son  molt  semblants  als 
cerca  pous;  si  enganxan...  enganxan. 

TANA 

Y  es  veritat  que  alguns  guanyan  tants  diners  com 
diu  la  gent? 

SIMPÀTICH 

Hi  ha  de  tot.  Miris^  jo  mateix,  quan  vareig  comen- 

sar  al  teatro,  entre  en  Vico  y  jo,  cobravam  vint  duro» 
ab  tres  pessetas  cada  dia. 

TANA 

Oarambal 

ALSINA 

Voleu  dir? 

SIMPÀTICH 

Vaya:  ela  vint  duros,  ell,  y  las  tres  pessetas,  jo. 

TANA 

Y  que  no  '1  varen  apujar,  després  ? 

SIMPÀTICH 

Prou:  un  dia  vaig  pujar  à  V  administració  y  varen 
dirme  que  s'  havia  acabat  la  temporada. 

MIQUEL 

La  Uuyta  de  la  vida ! 

SIMPÀTICH 

Sí,  noy;  la  lluyta  dels  sigróns  y  el  conflicte  de  la 
carn  d'  olla. 

TANA 

Va  trigar  molt  à  tornarse  à  contractar? 

SIMPÀTICH 

Xeixanta  dos  cafès  y  quatre  gasseosas. 

TANA 

No  r  entench. 

ALSINA 

Qué  vol  dir? 

simpItich 

Vuy  dir  dos  mesos  y  pico  de  pendre  café.  Ei  nos- 
tre cassino,  ó  més  ben  dit  el  nostre  safreig,  son  las 
tanlas  del  café.  Cada  taula  es  un  cubell  artístich:  alií  's 
passa  bogada  de  tot.  Aquella  temporada  vareig  con- 
tractarme  de  galàn  jove,  pero  no  vaig  agradar  à  nin- 
gú, perquè  '1  públich  deya  que  jo  tenia  la  veu  massa 
grossa  pera  galàn  jove. 

l  MIQUEL 

Als  galans  joves  el  precisa  un  tó  brillant. 

simpItich 

Conformes.  Vé  la  temporada  de  quaresma  y 
m'  ajusto  de  barba. 

TANA 

Y  qué  va  resultar  ? 

i  SIMPATICH 

Una  barbaritat. 

ALSINA 

Per  qué? 

SIMPÀTICH 

Perquè  allavoras  deyan  que  tenia  la  veu  massa 
prima,  pera  barba.  Veyent,  donchs,  que,  un  cop  per 
massa  y  altre  per  poch,  may  estava  à  tó,  jo  que  sí,  'm 
declaro  tenor  cómich  y  m'  ajusto  pera  anar  à  Tortosa. 

ALSINA 

Yaya  un  salt ! 

SIMPÀTICH 

Un  salt  mortal:  perquè  'Is  he  d'  advertir  que  de 

Tortosa  y  de  Lleyda  dihém  sepulcre  de  come- 
diants. 

TANA 

Donchs,  encare,  com  va  anar  hi ! 

simpItich 
Qné  hi  faràl  Sempre  provém  nosaltres. 

TANA 

Ah,  vaja!  Vol  dir  que  li  va  anar  bé? 

simpItich 

Ca !  Als  quinze  días,  V  empressari,  que  era  un  ea- 
pardenyer  de  la  mateixa  població,  va  quebrar,  que- 
dantnos  à  deure  set  funcións. 

TANA 

Y  quantas  ne  van  fer? 

SIMPÀTICH 

Vuyt. 

MIQUEL 

Donchs,  y  el  teatro,  com  estava? 

simpItich 

Sempre  buyt. 

TANA 

Vaya  un  negoci. 

SIMPÀTITH 

Ningú  de  la  companyia  tenia  un  cèntim.  Pero, 
vaja,  à  copia  de  molts  prechs,  V  empressari  ens  va 
pagar  el  viatge  de  tornada. 

Menos  mal. 

simpItich 

Sí:  ens  va  repartir  à  cada  hu  un  parell  d*  eeparde- 
I  nyas. 

ALSINA 

Vaya  una  broma  I 

SIMPÀTICH 

Ja  ho  crech  que  'n  vàrem  fer  de  broma.  Si  no  es 
per  la  casualitat  de  que  un  fotógrafo  ens  va  llogar 
pera  fer  unas  películas  de  cinematógrafo,  allí  s^  aca- 
bava la  meva  auca  artística. 

MIQUEL 

Ab  lo  que  diheu  se  comprèn  que  may  haveu  tin- 
gut sort. 

í  SIMPÀTICH 

No  gayre.  Pero,  ab  tot,  una  vegada  per  Nadal,  per 
un  punt,  per  un  número,  no  vareig  treure  la  grossa. 

ALSINA 

Que  potser  va  surtir  el  número  hú  y  vos  teníau 
el  cero? 

SIMPÀTICH 

No:  jo  havia  comprat  bitllet.  La  grossa  aquell  any 
va  tocar  al  adroguer  del  devant  de  casa,  al  número  23 
y  jo  habitava  al  24:  total,  un  número  de  diferencia. 

(Tota  riuhen,) 

TANA 

Vaya  una  tranquilitat  gasta,  vostó ! 

8 

simpItich 

Es  lo  únich  que  puch  gastar...  sense  gastar  cèdula. 
Aquestas  cosas,  desgraciat  del  que  se  las  prén  en  se- 
rio, encare  s'  hi  perden  diners. 

TANA 

En  fí,  noy,  veyas  qué  determinas.  Jo  aixís  no  vuy 
passarhi  ni  un  dia  més.  Per  la  meva  part,  ni  sé  qué 
dirte,  ni  que  ferte,  ni  sé  per  ahont  tirar  ni  per  ahont 
afluixar,  ni  sé  res  de  res.  Me  'n  vaig  dins,  que  tinch 
migranya  y  no  estich  pera  més  embolichs  ni  mals  de 
cap.  Passarho  bé. 

(Se  'n  va  per  la  porta  de  V  esquerra,) 

SIMPi-TICH 

Pobra  dona! 

ALSINA 

Apa,  noy,  tu  y  jo  carregtiém,  y  andando. 

(Senyalant  dos  cabassos.) 

XICOT 

Que  m' agradaria  que  'n  Miquel  surtis  al  treyato. 
Jo  hi  entraria  sempre  de  franch. 

ALSINA 

Deixa't  de  treyatos,  y  à  la  feyna. 
(Se  'n  van  pel  fons  ah  un  cabàs  de  carbó  cada  hú,) 

ESCENA  VII 

Miquel  y  SimpItich.  Aviat  el  Senyor  OamIndulas, 
Oaemela  y  DoNYA  Llúcia,  dona  lletja  y  molt 
grossa, 

MIQUEL 

Que  Boch  desgraciat! 

simpItich 

Si  fc'  ho  prens  pel  cantó  de  la  tristesa,  no  't  surti- 
ràn  els  comptes,  creume,  noy.  Jo  no  t*  aconsellaré 
naps  ni  cols:  lo  que  sí  't  diré,  que  en  el  teatro  qui  hi 
espatlla  unas  sabatas,  pocas  vegadas  logra  eomprar- 
sen  unas  altras  de  no  vas. 

MIQUEL 

Estranyo,  donchs,  que  vos.., 
simpItich 

Jo  I  Jo  soch  al  ball  y  haig  de  ballar  al  só  que  to- 
quin. Y  à  més,  com  que  no  espero  que  m'  aixequin 
cap  monument... 

MIQUEL 

Verdaderament  sou  un  humorista  simpàtich. 
simpItich 

Gracias,  noy:  tu  'm  fas  justícia.  (EstrenyentU  la  md) 

SENYOR  camàndulas,  suHint 

Vaja,  ja  torne  à  ser  aquí.  Entren  vostès,  senyoras, 
à  vore  si  poden  convencé  à  este  xich,  que  es  un  gran 
artista  del  porvenir. 

DONYA  LLÚCIA 

Ay,  no  puch  més:  deixeume  seure:  estich  reventada. 
(No  trobant  cadira,  s' asseu  damunt  de  la  bàscula,) 

SENYOE  CAMÀNDULAS 

Insigne  artista,  tinch  1'  honor  de  presentarte  à  la 
celebrada  y  ovacionada  y  hermosa  primera  tiple  de 
la  mena  companyia,  Oarmela  Posturitas,  perquè  vejas 
quina  Gossette  pots  tindré  en  «Bohemios»  el  dia  del 
ten  debut. 

MIQUEL 

Tinch  molt  de  gust... 

(Ella's  descorda  V  abrich,  mostrant  el  luxós  trajo 
de  Gosette  en  el  segon  quadro  de  (LBohemios^^t  y 
quedant  en  actitut  provocadora  devant  d'  en  Mi- 
quel.) 
Ah!  Qu'  es  bonica!... 

SENYOE  CAMÀNDULAS 

(Li  ha  fet  1'  efecte  que  jo  esperava.) 

SIMPÀTICH 

(Comensa  l'escena  de  «Las  tentaciones  de  San 
Antonio.>) 

(Pausa.) 

SENYOE  CAMÀNDULAS 

Eh!  Qué  't  pareix  la  xiqueta!  Assó  es  de  primera. 

MIQUEL,  com  encantat 
Verdaderament  es  hermosa ! 

SENYOR  CAMÀNDULAS 

Pos  quan  tu  la  vechas  en  «Ensefíanza  libre»  que- 
daràs loco. 

MIQUEL 

Si... 

SENYOR  CAMInDULAS 

Y  quan  tu  fasas  ab  ella  cEl  Eatón>,  alló  serà  el 
despiporro. 

MIQUEL 

Sí,  SÍ:  es  veritat.  (Sempre  en  actitut  d' èxtasis.) 

SENYOR  CAmInDULAS 

La  senyora  que  V  acompanya  es  la  seua  tia  Llúcia, 
pero  no  'n  faasas  cas:  es  molt  sorda  y  curta  de  vista. 
(Apart  d  Simpàtich.)  Este  es  el  moment  de  fer  mutis. 
Anémonos:  ells  ja  s'  apanyaràn. 

(Van  pera  marxar:  donya  Lluda,  sense  moure's  de 
la  bàscula,  els  crida  y  diu:) 

DONYA  LLÚCIA 

Psit,  psit.  Jo,  sentada  aquí  à  la  bàscula,  iqué  faig? 

SIMPÀTICH 

Noranta  nou  kilos  justos.  (Mirant  el  pes,) 

SENYOR  CAMÀNDULAS 

Vostè  fassa  veure  que  vichila. 

DONYA  LLÚCIA 

Oh,  no  dormo  jo,  no. 

(Senyor  Camàndulas  y  Simpàtich  se'n  van  pel  fons.) 

ESCENA  VIII 
Miquel,  Oabmbla  y  Donya  Llúcia 

CARMEL  A 

Sembla  que  has  quedat  encantat. 

MIQUEL 

Aixó  mateix.  He  quedat  embadalit. 

CAEMELA 

Oh,  donchs,  no  val  à  badar,  noy  maco,  no  val  à 
badar. 

MIQUEL 

May  havia  somniat  una  cosa  semblant  I 

CARMELA 

Es  dir  que  t'  agrado? 

MIQUEL 

Molt. 

CARMELA 

Fins  ahont? 

MIQUEL 

Fins  à  la  fí  de  tot  arreu. 

CARMELA 

Si  que  aniróm  lluny,  donchs. 

MIQUEL 

Jo  pera  tu  estich  disposat  à  tot. 

CARMELA 

Te  faràs  tenor? 

MIQUEL 

Me  faré  baix,  si  tu  ho  vols. 

CARMELA 

Diuhen  que  tens  molt  bona  veui 

MIQUEL 

Al  teu  costat  no  sé  qué  tinch.  Sols  sé  que,  per  no 
separarme  de  la  teva  vora,  estich  disposat  à  cantar 
els  «Bohemios»,  cEl  Santo  de  la  Isidra»,  «El  duo  de 
la  Africana»  y  à  ballar  tots  els  tangos  y  matchichas 
d'  en  Quinito,  d'  en  Calleja  y  demés  musicayres  de 
Madrit. 

CARMELA 

No,  no  cal  que  't  sacrifiquis  tant.  Per  ara  sols  vuy 
que  '1  diumenge  cantis  ab  mi  els  «Bohemios»,  pues, 
ab  las  simpatías  que  contas  en  aquesta  població,  f arém 
un  plé  y  podràs  salvar  à  tota  la  companyia,  perquè  la 
veritat  es  que  estém  molt  apurats,  y  després... 

MIQUEL 

Després...  quél 

CARMELA 

Y  després  farém  el  meu  benefici:  marxarém  à 
Barcelona  y'ns  farém  empresa  de  qualsevol  teatro 
del  Paralelo.  Jo  primera  tiple  y  tu  primer  tenor,  ja 
veuràs  que  la  passarém  felissa  tots  solets. 

MIQUEL 

Y  la  teva  tia? 


CAEMELA 

^  La  tia...  r  he  llogada  sols  per  aquesta  temporada. 

MIQUEL 

No  cridis:  que  si  ara  e'  entera  del  que  dihém... 

CAEMELA 

Oal  Es  niés  sorda  que  un  formatge  de  bola.  No  'n 
passis  pena. 

DONYA  LLÚCIA 

No  tinguéu  racansa.  No  dormo  jo,  no.  Ja  vigilo. 

C/S'  aixeca  de  la  bàscula  y  agafant  el  caviró  de  par- 
tir teyas  va  à  seure  à  la  porta  del  carrer,  vigilant 
que  ningú  vingui,) 

MIQUEL 

Ah !  Quina  llàstima  que  tu  no  siguis  artista  dra- 
màtica. A  las  horas  si  que  l£«  meva  felicitat  seria  com- 
plerta. 

CAEMELA 

No,  noy,  no.  De  dramac  sols  he  fet  una  vegada  la 
Inés  del  Tenorio,  y  al  últim  acte,  en  l'apoteosis,  hi  va- 
reig  ballar  el  kake-val  ab  Don  Juan  y  el  Gomendador. 

MIQUEL 

Quina  profanació  1 

CAEMELA 

Qué  vols  ferhil  Jo  ja  vaig  neixe  ab  el  repertori  del 
género  chico  desarrollat. 

MIQUEL 

No  't  comprench  I 

CAEMELA  (àb  molta  pausa 
y  marcant  en  castellà  els  títols  de  las  sarsuelas,) 

Donchs,  escolta:  La  meva  mare,  que  era  de  la  terra 
dels  «Gigantes  y  cabezudos»,  feya  de  «Trapera»  y 
passava  cLa  pena  negra»  ab  el  meu  pare,  que  era  un 
«Mozo  cruo»  de  la  colla  de  «Los  guapos>  que  van  al 
«Palacio  de  cristah  à  fer  «El  coco»  à  «Las  Mujeres» 
ab  tota  «La  mala  sombra»  d'  un  «Eecluta.»  Jo  vareig 
neixe  à  «Las  doce  y  media,  sereno»  «La  noche  de 
Eeyes»  en  «El  túnel»  de  «San  Juan  de  Luz.»  El  meu 
padrí,  que  ho  va  ser  «El  sefíor  Joaquín,»  y  la  meva 
padrina,  que  era  una  «Viejecita»  que  's  deya  «Dolore- 
tes,»  el  dia  del  meu  «Bateo»  varen  acordar  posarme 
per  nom  «Oarmela.»  Ja  de  petiteta  jo  era  una  «Oha- 
vala»  molt  «Kevoltosa.»  No  puch  dirte  com  ni  quan 
vareig  fer  el  meu  debut  en  «El  género  ínfimo»  de  «El 
Teatro  nuevo,»  lo  que  sí  sé  es  que  la  meva  «Divisa» 
sempre  ha  sigut  «El  mantón  de  Manila,»  y  que  fina 
avuy  que  t'  he  conegut  no  he  patit  may  de  «Mal  de 
amores»  per  «El  Flechazo»  de  cap  «Ohiquillo»  que 
com  tu  'm  fes  sentir  «La  Punalada»  de  «Los  pícaros 
celos,»  à  mi,  que  soch  «La  Reina  del  couplst.» 

MIQUEL 

Verdaderament  ets  un  «Pufiao  de  rosas.» 

(Abrassantse.) 

DONYA  LLÚCIA 

Feu,  feu:  que  no  dormo  jo,  no.  Ja  vigilo  ja,  per  si 
vé  algú. 

CAEMELA 

Ho  veus?  Sens  adonarte'n  ja  parlas  à  estil  de  sar- 
suela com  jo  mateixa.  He  arribat  à  temps.  Els  nostres 


—  42  — 


cors,  que  fíns  avny  han  estat  jugant  à  fet,  se  busca- 
van  y  no  's  trobavan. 

MIQUEL 

Tens  rahó.  Pero  ara  jamay  més  ens  separarém, 
veritat,  cGatita  blanca?» 

CAEMELA 

Veritat,  tenor  meu.  Sempre  junts. 

MIQUEL,  declamant 

<AhI,  primero  la  muerte 
que  de  tí  separarme  ó  que  perderte,» 

CABMELA 

Aixó  mateix:  pero  sense  fer  drama,  eh?  Jo  no  vuy 
res  més  que  alegrías,  alegrías  y  sous  de  quinze  duros 
diaris,  i  No  diuhen  que  cEste  mundo  es  un  fandango, 
y  el  que  no  lo  baila  un  tonto?» 

MIQUEL 

Sí  que  ho  diuhen. 

CARMELA 

Donchs  no  'n  siguém  nosaltres  de  tontos:  ballóm, 
ballém,  y  que  vagin  sonant  els  músichs. 

MIQUEL 

Sí,  sí:  tens  rahó  que  't  sobra.  Lluny  de  mi,  exem- 
plars de  dramas  en  vers.  (Llensantlos  per  terra.)  Va- 
gin al  diable  las  obras  d'  art  d'  en  Calderón,  Ayala, 
Hartzenbusch  y  Zorrilia.  EecuUi  el  drapayre  <E1  Te- 
jado  de  vidrio»,  <E1  Alcalde  de  Zalamea»  y  «Los 
Amaates  de  Teruel.»  Aquí  no  hi  ha  més  amantes  ni 
més  art  que  cEl  arte  de  ser  bonita»,  la  matchicha  y 
el  tango  de  la  cadera. 


—  43  — 


CARMELA 

Aixó  mateix. 

MIQUEL  Y  CAEMELA,  Cantant  y  ballant 

Baldomera,  Baldomera, 
saca,  saca  la  cadera, 
sacalà,  sacalà, 
sacalà,  sacalà, 

qne  si  no  hago  una  barbaridà. 


ESCENA  IX 
EU  mateixos  y  Tana,  db  un  cabàs  buyt 

TANA 

Qné  son  aquestas  cantnrias?...  Qué  veig!  El  meu 
fill  ballant  el  tango!  Vaya  un  desvergonyiment  més 
gran! 

CAEMELA 

Oh,  de  més  grossas  ne  veuré,  si  té  bona  vista; 
que  's  creu  qu'  es  algun  sagristanet  el  seu  noy?  Ja  es 
tot  un  home  que  s'  aíayta  cada  dissapte. 

TANA 

Jo  somnio! 

CABMELA 

Si  somnis,  desperti's;  que  ja  es  hora  de  llevarse. 

TANA 

Qué  diu  aquesta  dona! 


—  44  — 


CAEMELA 

Dich  lo  que  sent. 

DONYA  LLÚCIA 

Jo  no  sento  res.  Qué  diheu?  (Adelantantse,) 

TANA 

Y  aixól  D'  ahont  surt  ara  aquest  globo!  Del  torín? 

CAEMELA  j 

Senyora,  tingui  compte  cona  parla:  es  la  meva  tia, 

TANA 

Aixó  es  la  seva  tia?  Però,  noy,  que  no  dius  res,  tu? 

MIQUEL 

Jo,  mare...  Qué  voleu  qu9  digui  I 

TANA 

Pero,  d*  ahont  ha  sortit  iota  aquesta  pantomina, 
noy  ? 

CAEMELA 

Li  repeteixo  que  tingui  compte  com  parla. 

TANA 

Parlo  clar  y  català,  sense  pèls  à  la  llengua.  Vaya  I 
Soch  à  casa  meva. 

CAEMELA 

Bé,  no  cridi,  no  cridi:  que  jo  no  la  falto. 

TANA 

Ja  ho  crech  que  no  'm  falta,  me  sobra  tant  vostè 
com  aquest  fardo.  (Per  donya  Llúcia.) 

GABMELA 

Senyora... 

MIQUEL 

Mare,  jo  us  esplicaré... 

TANA 

Tu,  calia,  ximplet  I  Tan  ganassa  y  encare't  deixas 
engrescar  per  aquesta  gen  tota? 

CAEMELA 

Que  vol  dir  aixó  de  gentotal 

TANA 

Vol  dir  que  à  casa  no  es  lloch  de  venirhi  à  ballar 
el  tango,  y  molt  menos  ab  el  meu  noy. 

CAEMELA 

Posi'l  dins  d'  una  vitrina  el  seu  noy,  si  té  por  que 
se  li  encostipi. 

TANA 

Ay,  grandíssima !  Que  no  la  sents,  Miquel  ? 
(Llensa  el  cabàs  ab  fúria  que  va  d  tocar  à  donya 
Llúcia,) 

DONYA  LLÚCIA 

Ey,  qué  fal  Que  no  veu  que  m' empastifa  el  vestit? 

TANA 

Que  n'  haig  de  fer  jo  del  seu  vestit! 

CAEMELA 

Aixó  es:  mati  à  la  meva  tia,  si  li  sembla. 


—  46  — 


MIQUEL 

Calmis,  mare.  Aquesta  senyoreta  es  la  tiple  ab  qui 
haig  de  debutar. 

TANA 

Vaya  una  senyoreta! 

DONYA  LLÚCIA 

Nosaltres  som  personas  fínas. 

TANA 

Si:  fínas  com  un  fregall. 

CAEMELA 

Mira  tu,  qui  parla...  La  senyora  marquesa  del  car- 
bó mullat  perquè  pesi  més. 

TANA 

Vostès  sí  que  pesan  ab  ia  seva  barra.  Descaradas  I 
Desunió  de  f amilias  I 

CAEMELA 

Tia,  que  no  sent  com  ens  insultan? 

DONYA  LLÚCIA 

No  sento  res,  no  sento  res.  Avuy  tinch  el  dia 
molt  dú. 

MIQUEL 

Quin  escàndol  I 

TANA 

Y  per  xó  venían  à  buscar  al  meu  noy?  Pera  ferlo 
servir  de  ninot?  Perquè  sigui  la  riota  de  tot  el  poble? 

MIQUEL 

Mare,  es  que  jo... 

TANA 

Es  que  tu  ets  un  infelís  que  al  darrera  de  las  co- 
mediotas,  no  sabs  lo  que  't  pescas. 

CARMELA 

Vostè  no  sab  lo  que  's  pesca.  Que  no  veu  que  ja 
no  hi  toca? 

TANA 

Ara  veuràn  si  toco  ó  no  hi  toco.  (Agafant  V  escom- 
bra.') Arri,  fora,  si  no  volen  que  à  cops  d'  escombra 
las  acompanyi  al  carrer  I 

MIQUEL 

Quin  escàndol  I  Quins  crits  I 

I  DONYA  LLÚCIA 

No  sento  res,  no  sento  res...  Qué  diuhen? 

TANA 

Arri  al  carrer,  com  una  mala  negada.  Arri  I 
(Escombrant  ab  forsa  y  aixecant  molta  polsaguera.) 

CAEMELA 

Aquesta  dona  es  boja! 

TANA 

No  vuy  tangos  à  casa,  no  vuy  tangos  I 

DONYA  LLÚCIA 

Aném,  noya,  aném,  que  ab  aquesta  polsina,  si 
86  't  posa  à  la  laringe,  després  no  podríam  cantar 
nosaltres. 

CAEMELA 

Sí,  8Í:  aném,  aném.  (Veig  que  aixó  es  negoci  per- 
dut.) Més  hi  perdràn  ells  que  nosaltres.  Quan  vinguin 
à  buscarnos,  potser  ja  no  hi  seràn  à  temps. 

MIQUEL 

Mare,  se  'n  van. 

TANA 

Bon  vent,  y  barca  nova. 

DONYA  LLÚCIA 

Qaé  diu,  que  jo  soch  un  cove? 

TANA 

Un  cove?  Un  sarrió  dels  més  grossos  es  vostè I 

DONYA  LLÚCIA 

Que  m' insultan,  noya?  Jo  no  sento  res. 

CAEMELA 

No  'n  fassi  cas,  tia.  Aném,  aném.  Deixemlos  estar: 
son  uns  cursis. 

TANA,  escombrant 
Arri,  fora.  Arri,  fora  d*  una  vegada. 

CAEMELA,  ab  dignitat 

Passarho  bé. 

TANA 

Vagi  al  dimoni  I 

DONYA  LLÚCIA,  ab  complacencia 
Estigui  boneta.  Celebro  molt  de  conéixerla. 

TANA 

Jo  celebro  molt  de  que  se  'n  vagin  y  no  tornin  més. 

(Carmela  y  donya  Llúcia  se  'n  van.) 

ESCENA  X 
Miquel  y  Tana 

MIQUEL 

Mare,  que  haveu  feti 

TANA 

He  escombrat  la  botiga,  noy. 

MIQUEL 

Pero,  que  no  veyeu  que  ab  aquesta  escombrada 
tireu  el  meu  goig  à  las  escombrarías  ? 

TANA 

Aixó  vol  dir  que  tu  encare  la  defensas  à  n'  aquesta 
gent!  Noy,  tu  no  estàs  bó  del  cap! 

MIQUEL 

Es  que  jo  la  estimo  à  n'  aquella  senyoreta. 

TANA 

Tul 

MIQUEL 

Y  ella  també  m' estima,  mare. 

TANA 

Ay,  fill  meu...  que  n'  ets  de  llua  I 

MIQUEL 

Y  jo  sens  ella  no  puch  viure. 

TANA 

Aquestas  tenim? 

MIQUEL 

Y  tant  si  vostè  ho  vol  com  ei  no  ho  vol,  jo  me  'n 
aniré  de  casa,  fugiré  ab  ella,  cantaré  aarsuelas  y  *m 
faré  empressari  del  Paralelo. 

TANA 

Ja  ho  crech  que  n'  ets  de  lelo  I  L'  has  arreplegada 
de  plé  à  plé  la  guílladura,  noy. 

MIQUEL 

Ha  d' ésser  aixís  y  res  més.  Eatich  ben  determinat. 

TANA  i 

Ara  veig  ben  clarament  la  conxorxa  d'  aquell  se- 
nyor camàndulas,  que  ab  la  seva  palica  gayre  bé 
m'  havia  convensut.  Vet'aquí  el  que  buscavan  tots 
aquests,  que  't  f assis  empressari  ab  els  diners  de  casa 
y  viva  la  gresca! 

MIQUEL 

No,  mare:  no  ho  enteneu,  no  ho  enteneu. 

TANA 

Per  tu  ningú  entén  res,  y  ets  tu  el  que  no  t'  entens. 
Els  demés  tot  seguit  te  vetllan.  Burro  I 

MIQUEL 

Perquè  m'  ho  diheu  burro  ? 

TANA 

Perquè  ho  ets  de  totas  las  quatre  potas.  Y  en 
quant  aquell  senyor  Oamàndulas,  deixa'l  que  vingui, 
que  ja  veuràs  com  las  hi  canto  claras  jo,  poca  vergo- 
nyal 

MIQUEL 

Prou,  mare,  prou  1  Aixó  no  's  pot  aguantar  més. 

TANA 

Deixa'ho  anar,  si  no  pots  aguantarho. 

MIQUEL,  declamant 

«Me  arrojas  à  la  corrientel 
Pues  ya  no  iucho,  la  sigo.> 

(Farlat)  Jo  me  'n  vaig  ab  ella,  y  surti  el  que  surti. 

TANA 

Aixó  'm  dius !  Aixó  faràs  I  Tu  darrera  d'  aquella 
sirena  vestida  de  sarsuela? 

MIQUEL 

Sí. 

TANA 

Tu  deixar  V  establiment?  Tu  deixarme  ó  mi? 

MIQUEL 

Sí:  deixo  la  casa,  deixo  el  poble,  ho  deixo  tot,  y 
me  'n  vaig  ab  la  meva  enamorada  à  cantar  couplets  y 
à  ballar  el  kaque-valk. 

TANA 

La  Verge  de  l'Ajuda  m'ajudi!  Valga'm  las  set 
setmanais  de  Quaresma !  Ay  I  Ay  I  A  mi  m' agafa  no  sé 

qué...  no  sé  qaé...  El  cap...  Las  camas...  El  cos...  Ayl 

Ay !  Ay  I  (Cau  desmayada  à  la  bàscula.) 

MIQUEL 

Y  ara!  Qaé  teniu!  Qué  us  passa!  Mare!  Mare!  So- 
corro! Favor!  Socorro! 


ESCENA  ÚLTIMA 


Els  mateixos,  Alsina  y  Xicot.  Aviat  Simpàtich. 
Tots  pel  fons  esquerra. 


ALSINA 

Qué  son  aquests  crits? 

XICOT 

Qué  passa? 

ALSINA 

Qué  hi  ha? 

MIQUEL 

Que  à  la  mare  li  ha  agafat  una  basca  à  la  bàscula. 

(  Senyalantla.) 

ALSINA 

Qué  veig !  Mestressa ! 

XICOT 

Senyora  Tanàl  (Van  d  ella.) 

MIQUEL 

Deu  meu,  quina  desgracia! 


—  63  ~ 

siMPÀTiCH,  entrant 
Quó  son  aquests  crits  de  socorro  ? 

MIQUEL 

La  mare  que... 

SIMPÀTICH 

Pobra  dona!  (Ya  al  grupo.) 

MiQtJEL,  desde  la  dreta,  apartat 
Es  mortal 

ALSINA 

No.  Encare  respira.  Noy,  porta  vinagre. 

XICOT 

Volando. 

(El  Xicot  se  'n  va  corrent  per  la  porta  de  V  esquerra,) 

ALSINA 

Pero,  quó  ha  sigut  aquest  desori? 

MIQUEL 

Ha  sigut  que  jo...  que  ella...  que  la  tiple  Carmela... 
que  tots  plegats...  compreneu! 

ALSINA 

Sí,  noy:  t'  esplicas  com  un  tartamut  en  dia  de  plu- 
ja. Quedém  enterat». 

MIQUEL 

Que  la  mare  ha  tret  d'  aquí  à  cops  d'  escombra  à 
la  Oarmela  y  à  la  seva  tia,  y  que  no  vol  que  jo  marxi 
ab  ella  à  corre  món. 

SIMPÀTICH 

Y  ben  fet  que  ha  fet,  la  dona.  Ahont  has  d'  anar 
tu,  abandonantho  tot?  A  cantar  sarsuelas  à  deu  cèn- 
tims secció?  Vaya  un  porvenir  més  hermósl 

MIQUEL 

Pere  vos  bé  las  canteu. 

simpItich 

Si  jo  tingués  una  carbonería  com  aquesta,  el  qu'  es 
per  mi  que'n  cobrarían  pocas  de  propietats  els  autors 
de  Madrit. 


MIQUEL 

Però  es  que  jo... 

SIMPÀTtCH 

Es  que  tu,  tan  bon  comediant- que  *t  pensas  ser,  no 
has  sapigut  veure  que  totas  las  promesas  del  senyor 
Oamàndulas  y  1'  amor  que  t'  ha  pintat  1'  engrescadora 
Oarmela,  tot  es  pura  comèdia. 

MIQUEL 

Voléu  dir!  No  la  puch  creure  tanta  perfídia I 

siMPÀTiCH,  indicant  els  ulls 

Obra  de  bat  à  bat  las  finestretas  de  la  teva  perso- 
na, y  compara  à  la  pèrfida  Oarmela  y  els  noranta  nou 
kilos  que  fa  la  seva  tia  llogada,  ab  els  cinquanta  cinch 
kilos  d'  amor  de  mare  que  tens  à  la  bàscula:  veyas 
qué  val  més. 

MIQUEL 

Aixís,  donchs,  digueu  que  jo  he  mort  à  la  meva 
marel  Ay,  la  marel 

TANA,  aixecantse  de  cop 

No  I  Jo  no  he  mort.  Jo  sols  he  fingit  desmay,  pera 
posar  fi  à  la  parodia  que  ja  dura  massa. 

i  XICOT,  sortint  ah  las  cetriUeras 

I     Las  cetrilleras. 

ALSINA 

No  cal,  noy. 

SIMPÀTICH 

Ja  no  s'  ha  d'  amanir  res. 

(Se  senten  esquellots  al  carrer j  sense  que  destorbin 

el  diàlech.) 
Ehl  Qu'  es  aquest  soroll! 

XICOT 

Es  que  fan  esquellots  al  Notari  viudo,  que  s' 
tornat  à  casar.  Hi  corro.  (Se  'n  va.) 

MIQUEL,  alpúblieh 

Y  aquí  la  parodia  acaba 
sense  cap  més  intenció 
que  celebrar  la  gran  obra 
d'  en  Santiago  Kusifiol. 


PEOU. 

